**ZMLUVA O ODBERE, PREPRAVE A SPRACOVANÍ ODPADU**

uzavretá v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov, (ďalej len „**Obchodný zákonník**“), v súlade s príslušnými ustanoveniami zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“)

(ďalej len „**Zmluva**")

medzi Zmluvnými stranami:

**Držiteľ odpadu:**

Obchodný názov: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

Zastúpený: Ing. Mgr. Ivan Sokáč, PhD., MBA, predseda predstavenstva

Ing. Vladimír Lukáč, člen predstavenstva

Štát: Slovenská republika

IČO: 00 681 300

DIČ: 2020318256

IČ DPH: SK 2020318256

Zapísaný: v Obchodnom registri Okresného súdu Bratislava I, oddiel: Sa, vložka číslo: 482/B

Bankové spojenie: ČSOB a.s.

Číslo účtu: 25332773/7500

IBAN: SK37 7500 0000 0000 2533 2773

SWIFT: CEKOSKBX

(ďalej len „**Držiteľ odpadu**");

**Prevádzkovateľ skládky odpadu alebo prevádzkovateľ zariadenia na zhodnotenie odpadu:**

Obchodný názov:

Sídlo:

Zastúpený:

Štát:

IČO:

DIČ:

IČ DPH:

Zapísaný:

Bankové spojenie:

Číslo účtu:

IBAN:

SWIFT:

(ďalej len „**Prevádzkovateľ**");

(Držiteľ odpadu a Prevádzkovateľ ďalej spoločne len „**Zmluvné strany**").

Táto zmluva sa uzatvára na základe výsledku zadávania zákazky prostredníctvom dynamického nákupného systému vyhláseného dňa 19.11.2020 vo Vestníku verejného obstarávania č. 2020-245.

1. **PREDMET ZMLUVY**
   1. Na základe tejto Zmluvy sa Prevádzkovateľ zaväzuje pre Držiteľa odpadu nakladať s odpadom, ktorý je:

* Ostatný odpad, katalógové číslo odpadu: **19 01 12 Popol a škvara iné ako uvedené v 19 01 11** (ďalej len „**Odpad**") a zabezpečiť odber, odvoz, a spracovanie Odpadu v zmysle tejto Zmluvy, v prípade jeho zneškodnenia, uloženie na skládku odpadu [doplniť] (ďalej len „**Skládka**") v súlade so Zákonom  o odpadoch, príslušnými predpismi, najmä vyhláškami Ministerstva životného prostredia Slovenskej republiky v oblasti odpadového hospodárstva a Prílohou č. 1 Technická špecifikácia a Držiteľ odpadu sa zaväzuje uhradiť odmenu podľa Prílohy č. 2.
  1. Prevádzkovateľ sa zaväzuje, že prevezme od Držiteľa odpadu Odpad, spracuje Odpad v súlade so Zákonom o odpadoch a v súlade so všeobecne záväznými právnymi predpismi platnými najmä v odpadovom hospodárstve. Prevádzkovateľ sa zaväzuje zabezpečiť prepravu Odpadu a spracovanie Odpadu za odmenu uvedenú v tejto Zmluve v čase dohodnutom s kontaktnou osobou Držiteľa odpadu alebo podľa odsúhlaseného časového harmonogramu zvozu Odpadu počnúc dňom účinnosti zmluvy.
  2. Držiteľ odpadu sa zaväzuje zaplatiť Prevádzkovateľovi Cenu podľa článku 4 tejto Zmluvy a Prílohy č. 2 k tejto Zmluve.
  3. Zmluvné strany sa dohodli, že predpokladané množstvo Odpadu, ktoré bude odovzdané Držiteľom odpadu Prevádzkovateľovi počas šiestich (6) mesiacov od nadobudnutia účinnosti Zmluvy, bude   
     [doplniť]**ton** *(slovom:**[doplniť]ton)*. Zmluvné strany sa dohodli, že Držiteľ odpadu nie je povinný odovzdať Prevádzkovateľovi Odpad v celom uvedenom množstve a je výlučným právom Držiteľa odpadu rozhodnúť, v akom množstve bude Odpad odovzdaný Prevádzkovateľovi, pričom Prevádzkovateľ si nemôže nárokovať dodanie predpokladaného množstva Odpadu stanoveného v tejto Zmluve, ani uplatňovať za nedodané množstvo Odpadu náhradu škody.
  4. Miesto odovzdania Odpadu sa nachádza na adrese Držiteľa odpadu: Zariadenie na energetické využitie odpadu (ZEVO), Vlčie hrdlo 72, 821 07 Bratislava, predtým známe pod pôvodným názvom Spaľovňa odpadu (ďalej len „**ZEVO**“).
  5. Prevádzkovateľ týmto vyhlasuje, že sú mu vydané a sú právoplatné všetky zákonom stanovené povolenia, rozhodnutia v predpísanej forme a rozsahu, že má vykonané všetky zákonom stanovené registrácie a aj počas platnosti Zmluvy bude disponovať právoplatnými rozhodnutiami, ktoré ho oprávňujú prepravovať a spracovať Odpad v súlade so Zákonom o odpadoch a ďalšími všeobecne záväznými právnymi predpismi. Prevádzkovateľ predložil Držiteľovi odpadu povolenia na prevádzkovanie skládky odpadov a/alebo povolenie na zhodnocovanie Odpadu.
  6. Prevádzkovateľ sa zaväzuje Držiteľovi odpadu preukázať sa pred podpísaním tejto Zmluvy (i) všetkými potrebnými dokumentami v zmysle bodu 1.6 tejto Zmluvy, ktoré oprávňujú Prevádzkovateľa na výkon činností v zmysle bodu 1.1 tejto Zmluvy, (ii) zmluvu so Skládkou odpadu, na ktorú bude Odpad ukladaný a povolenie na prevádzkovanie tejto Skládky podľa Zákona o odpadoch, ak Prevádzkovateľ nie je súčasne prevádzkovateľom Skládky odpadu.
  7. Miesto zariadenia na zhodnotenie Odpadu sa nachádza na adrese:

[doplniť].....................................

* 1. V prípade, ak Prevádzkovateľ spracúva Odpad jeho zneškodnením, je povinný rezervovať kapacitu Skládky na ktorú bude Odpad uložený v objeme podľa tejto Zmluvy po dobu trvania tejto Zmluvy. Prevádzkovateľ je povinný požiadať Držiteľa odpadu o súhlas so zmenou Skládky vopred. Pre vylúčenie pochybností platí, že Držiteľ odpadu nie je povinný schváliť inú Skládku, ako miesto uvedené v článku 1 tejto Zmluvy.

1. **PODMIENKY ODBERU, ODVOZU A SPRACOVANIA ODPADU**
   1. Podmienky odberu, odvozu a spracovania Odpadu sú uvedené v tejto Zmluve a jej prílohách.
   2. Prevádzkovateľ zabezpečí odvoz Odpadu zo ZEVO:

každý pracovný deň v čase: od 06:00 do 13:30 hod.

sobotu v čase: od 06:00 do 11:00 hod.

Držiteľ odpadu predtým ako Prevádzkovateľ zabezpečí odvoz Odpadu, vykoná váženie vozidiel prevážajúcich Odpad pred a po ich naložení, o čom vyhotoví vážny lístok.

* 1. Držiteľ odpadu vystaví v dvoch (2) vyhotoveniach vážny lístok, pričom jedno vyhotovenie vážneho lístku odovzdá zástupcovi Prevádzkovateľa pre účely fakturácie a kontroly v zmysle Zákona o odpadoch. Vážny lístok musí obsahovať tieto údaje: Držiteľa odpadu, miesto odovzdania Odpadu, druh a kód odovzdaného Odpadu, hmotnosť Odpadu, dátum a čas prevzatia Odpadu, evidenčné číslo motorového vozidla, ktorým bol Odpad odvezený. Držiteľ odpadu alebo ním splnomocnená alebo poverená osoba skontroluje uvedené údaje a potvrdí ich svojím podpisom. V prípade poruchy vážneho zariadenia, resp. pri výpadku elektrického prúdu alebo poruchy vážneho zariadenia, bude Držiteľ odpadu akceptovať vážny lístok vyhotovený v zariadení Prevádzkovateľa.

* 1. Momentom prevzatia Odpadu na prepravu nebezpečenstvo škody na veci a vlastníctvo Odpadu prechádza na Prevádzkovateľa a Prevádzkovateľ je zodpovedný za manipuláciu s týmto Odpadom v súlade s platnými právnymi predpismi.
  2. Prevádzkovateľ vyhlasuje, že je schopný spracovať minimálne také množstvo Odpadu, ktoré je vyjadrené hmotnosťou v tonách v čl. 1 bod 1.4 tejto Zmluvy. V prípade zhodnocovania Odpadu, Prevádzkovateľ je povinný preukázať Držiteľovi odpadu za každý mesiac splnenie ohlasovacej povinnosti o materiálovom toku Odpadu prevzatého od Držiteľa odpadu.
  3. Plnenie z tejto Zmluvy sa realizuje na základe obojstranne odsúhlaseného týždenného/mesačného harmonogramu vývozu a spracovania Odpadu kontaktnou osobou Držiteľa odpadu a kontaktnou osobou Prevádzkovateľa (ďalej len „**harmonogram**“).
  4. Prevádzkovateľ nie je oprávnený zmeniť miesto uskladnenia Odpadu bez písomného súhlasu Držiteľa odpadu, o ktorý ho musí vopred požiadať. Držiteľ odpadu má lehotu desať (10) dní od doručenia žiadosti Prevádzkovateľa na vydanie písomného stanoviska k uvedenej žiadosti podľa predošlej vety. Miesto uskladnenia Odpadu, ktorým Prevádzkovateľ žiada nahradiť pôvodné miesto uskladnenia Odpadu, musí spĺňať všetky relevantné požiadavky uvedené v tejto Zmluve. V prípade zmeny spôsobu zhodnotenia Odpadu, musí Prevádzkovateľ vopred požiadať písomne Držiteľa odpadu o súhlas s takouto zmenou. Držiteľ odpadu má lehotu desať (10) dní od doručenia žiadosti Prevádzkovateľa na vydanie písomného stanoviska k uvedenej žiadosti podľa predošlej vety. Pre vylúčenie pochybností platí, že Držiteľ odpadu nie je povinný schváliť takúto zmenu.
  5. Prevádzkovateľ výslovne súhlasí s tým, aby Držiteľ odpadu vykonával kontroly plnenia tejto Zmluvy kedykoľvek počas platnosti tejto Zmluvy v mieste zneškodnenia Odpadu (Skládke odpadu), mieste zhodnocovania a/alebo ostatných miestach, kde sa spracuje Odpad Držiteľa odpadu odovzdaný Prevádzkovateľovi. Kontrolou Držiteľa odpadu sa na účely tejto Zmluvy rozumie kontrola dodržiavania Zákona o odpadoch a ostatných všeobecne záväzných právnych predpisoch pri nakladaní s Odpadom Držiteľa odpadu vykonávaná zamestnanom alebo poverenou osobou Držiteľa odpadu, teda najmä vyhodnotenie súladu medzi prevádzkovým poriadkom a vykonávaním povolenej činnosti. Z kontroly bude vykonaný zápis, ktorého kópia bude odovzdaná Prevádzkovateľovi na mieste kontroly. Prevádzkovateľ týmto výslovne súhlasí so vstupom Držiteľa odpadu na miesto zneškodnenia Odpadu (Skládka), miesto zhodnocovania Odpadu a/alebo na ostatné miesta, kde sa spracuje Odpad Držiteľa odpadu odovzdaný Prevádzkovateľovi a vyhotovením fotodokumentácie a/alebo audiovizuálneho záznamu, pričom Držiteľ odpadu dodrží všetky BOZP pravidlá v týchto miestach nakladania s Odpadom.

1. **Harmonogram vývozu a spracovania Odpadu**

* 1. Zmluvné strany sa dohodli na elektronickom prijímaní, doručovaní a schvaľovaní harmonogramu, pričom osobami zodpovednými za doručovanie a prijímanie harmonogramu sú:

Kontaktnou osobou za Držiteľa odpadu je p. Sklenák, tel.: +421 240 206 029, +421 917 767 136,email: [sklenak@olo.sk](mailto:sklenak@olo.sk) a Ing. Rothbergová, tel.: +421 917 767 136, +421 918 110 504, , e-mail: rothbergova@olo.sk.

Kontaktnou osobou za Prevádzkovateľa je [doplniť]

* 1. Držiteľ odpadu zašle elektronicky návrh harmonogramu Prevádzkovateľovi s určením termínov odovzdania, množstva a odberného miesta kontaktnej osobe podľa tohto článku alebo osobe, ktorá bude neskôr, v súlade s touto Zmluvou preukázateľne oznámená ako nová kontaktná osoba.
  2. Prevádzkovateľ je povinný do troch (3) pracovných dní písomne potvrdiť prijatie harmonogramu a to tak, že Prevádzkovateľ navrhnutý harmonogram vytlačí a označí dátumom prijatia, odtlačkom pečiatky a podpisom, následne zašle takto potvrdený harmonogram elektronicky s uvedením evidenčných čísiel vozidiel, menami vodičov a približnými časmi príchodu vozidiel (cisterien) na e-mailovú adresu kontaktnej osoby Držiteľa odpadu podľa tohto článku.
  3. Prevádzkovateľ nie je oprávnený odmietnuť potvrdenie harmonogramu, ak tento bol zaslaný v zmysle tejto Zmluvy.
  4. Potvrdením harmonogramu sa Prevádzkovateľ zaväzuje odobrať Odpad v termínoch a v rozsahu danom harmonogramom, za podmienok dojednaných v tejto Zmluve.
  5. Zmluvné strany sa dohodli, že prípadné operatívne zmeny v schválenom harmonograme budú realizované Držiteľom odpadu tiež telefonicky s určením termínu odovzdania, množstva Odpadu a odberného miesta. V prípade telefonickej operatívnej zmeny harmonogramu je Držiteľ odpadu povinný poslať upresnený harmonogram písomne e-mailom do jedného (1) pracovného dňa od telefonického upresnenia harmonogramu a Prevádzkovateľ zmenený harmonogram následne písomne potvrdí e-mailom do jedného (1) pracovného dňa odo dňa prijatia harmonogramu.
  6. Držiteľ odpadu bude viesť písomnú evidenciu jednotlivých harmonogramov a skutočne odovzdaného Odpadu a tento záznam doručí mesačne kontaktnej osobe Prevádzkovateľa. Prevádzkovateľ tento záznam potvrdí a odošle na adresu sídla uvedenú v záhlaví tejto Zmluvy alebo na adresu, ktorá bude neskôr, v súlade s touto Zmluvou preukázateľne oznámená ako nová adresa pre doručovanie.
  7. V prípade potreby sa Prevádzkovateľ zaväzuje uskutočniť odvoz Odpadu do štyridsaťosem (48) hodín od telefonicky oznámeného upresnenia harmonogramu.
  8. V prípade, ak hrozí, že Prevádzkovateľ nebude môcť prebrať Odpad podľa tejto Zmluvy, resp. podľa lehoty určenej v harmonograme, Prevádzkovateľ bude o tejto skutočnosti informovať Držiteľa odpadu bez zbytočného odkladu po tom, čo sa o tejto skutočnosti dozvie.
  9. Prevádzkovateľ je počas plnenia tejto Zmluvy povinný dodržiavať zásady bezpečnosti a ochrany zdravia pri práci (ďalej len „**BOZP**“), zásady ochrany pred požiarmi (ďalej len „**OPP**“), zásady ochrany životného prostredia (ďalej len „**OŽP**“), odpadového hospodárstva (ďalej len „**OH**“) v zmysle platných právnych predpisov Slovenskej republiky (ďalej tiež ako „**HSE predpisy**“), interné predpisy Držiteľa odpadu, najmä, ale nie výlučne Zásady práce a správania sa zamestnancov dodávateľov a odberateľov, ktoré tvoria Prílohu č. 3 tejto Zmluvy.
  10. V prípade, ak sa na vykonávanie činnosti Prevádzkovateľa vzťahujú aj iné interné predpisy Držiteľa odpadu, alebo budú v budúcnosti takéto interné predpisy prijaté, tieto sú záväzné pre Prevádzkovateľa dňom doručenia ich znenia Prevádzkovateľovi.
  11. Podpisom tejto Zmluvy Prevádzkovateľ prehlasuje, že sa oboznámil s internými predpismi podľa Prílohy č. 3 tejto Zmluvy, porozumel im a zaväzuje sa ich v celom rozsahu dodržiavať, v súlade s nimi postupovať a zaviazať ich dodržiavaním tiež svojich subdodávateľov. Prevádzkovateľ sa zaväzuje na výkon činnosti v areáli Držiteľa odpadu zamestnávať len pracovníkov preukázateľne preškolených z interných predpisov.
  12. Držiteľ odpadu je oprávnený v priebehu účinnosti tejto Zmluvy zmeniť interné predpisy. O tejto zmene bude Prevádzkovateľa informovať minimálne desať (10) pracovných dní vopred pred dňom ich účinnosti, zaslaním e-mailovej správy na e-mailové adresy kontaktných osôb uvedených v tejto Zmluve alebo na e-mailové adresy kontaktných osôb, ktoré budú neskôr v súlade s touto Zmluvou preukázateľne oznámené ako nové kontaktné osoby, resp. nové e-mailové adresy.

Prevádzkovateľ je povinný sa s oznámenými zmenami interných predpisov oboznámiť v súlade s týmto odsekom Zmluvy a tieto dodržiavať, pričom sú tieto interné predpisy záväzné pre Prevádzkovateľa dňom ich účinnosti. V prípade, ak Držiteľ odpadu nezašle informáciu o zmene interných predpisov v zmysle vyššie uvedeného pred dňom ich účinnosti, tak sa stávajú záväzné pre Prevádzkovateľa piaty (5.) deň od doručenia e-mailovej správy s informáciou o ich zmene. Prevádzkovateľ sa zároveň zaväzuje so zmenami interných predpisov preukázateľne oboznámiť svojich subdodávateľov bez zbytočného odkladu, najneskôr v lehote päť (5) pracovných dní odo dňa prijatia predmetnej e-mailovej správy.

Pre vylúčenie pochybností sa Zmluvné strany dohodli, že pre zmenu interných predpisov nie je potrebné uzatvárať písomný dodatok k tejto Zmluve.

* 1. Prevádzkovateľ je povinný kontrolovať dodržiavanie HSE predpisov a interných predpisov svojimi subdodávateľmi a Držiteľ odpadu je oprávnený kontrolovať dodržiavanie týchto predpisov zo strany Prevádzkovateľa a jeho subdodávateľov. Prevádzkovateľ zodpovedá za bezpečnosť a ochranu zdravia vlastných zamestnancov/pracovníkov aj subdodávateľov. V prípade, ak zástupca alebo poverená osoba Prevádzkovateľa (zamestnanec, subdodávateľ) utrpí úraz/nehodu alebo zapríčiní pracovný úraz, požiar, dopravnú nehodu alebo znečistenie životného prostredia v areáli Držiteľa odpadu pri činnosti vykonávanej v záujme Držiteľa odpadu, zaväzuje sa Prevádzkovateľ bez zbytočného odkladu o tom informovať kontaktnú osobu/zástupcu Držiteľa odpadu a zaväzuje sa spolupracovať za účelom vyšetrenia a objasnenia tejto udalosti. Držiteľ odpadu považuje za pracovníka Prevádzkovateľa alebo jeho subdodávateľa každú osobu, ktorá vykonáva podľa tejto Zmluvy prácu pre Prevádzkovateľa alebo jeho subdodávateľa, bez ohľadu na to, aký je medzi nimi zmluvný vzťah.

1. **CENA A PLATOBNÉ PODMIENKY**
   1. Zmluvné strany sa dohodli, že za nakladanie s Odpadom v zmysle tejto Zmluvy má Prevádzkovateľ nárok na odmenu podľa hmotnosti uloženého Odpadu, ktorá je odvodená od jednotkovej ceny v zmysle Prílohy č. 2 tejto Zmluvy počas celej doby trvania Zmluvy (ďalej len „**Cena**“). V Cene budú, bez ohľadu na akékoľvek obchodné zvyklosti inak bežné v odvetví, zahrnuté všetky náklady súvisiace s plnením záväzkov Prevádzkovateľa, najmä, ale nie výlučne, náklady súvisiace s odvozom, uložením sa Skládku a/alebo spracovaním Odpadu.
   2. Daň z pridanej hodnoty bude pripočítaná k Cene vo výške stanovenej platným zákonom č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) v deň vzniku daňovej povinnosti.
   3. Cena podľa bodu 4.1 tohto článku nemôže byť Prevádzkovateľom zvýšená počas celej doby trvania tejto Zmluvy.
   4. Celkovú Cenu podľa bodu 4.1 tejto Zmluvy uhradí Držiteľ odpadu na základe faktúry vystavenej Prevádzkovateľom po skončení príslušného kalendárneho mesiaca, v ktorom bol Odpad na Skládku uložený.
   5. Maximálna celková cena uhradená Držiteľom odpadu na základe harmonogramov zadávaných v súlade s predmetom Zmluvy je **[doplniť],- EUR bez DPH *(slovom:* *[doplniť] eur)*** počas celej doby trvania Zmluvy v zmysle Prílohy č. 1 tejto Zmluvy.
   6. Faktúra musí obsahovať všetky náležitosti podľa zákona o DPH a zákona č. 431/2002 Z. z. o účtovníctve v znení neskorších predpisov a  údaje podľa tejto Zmluvy, najmä:

* označenie Držiteľa odpadu,
* označenie Prevádzkovateľa,
* číslo Zmluvy,
* číslo harmonogramu,
* objem odvezeného Odpadu,
* pečiatka a podpis oprávnenej osoby Prevádzkovateľa.

Prílohou faktúry sú vážne lístky alebo sumárna zostava odovzdaného Odpadu za celý mesiac.

* 1. Lehota splatnosti faktúry je tridsať (30) dní odo dňa jej doručenia Držiteľovi odpadu.
  2. V prípade, že faktúra nebude obsahovať náležitosti uvedené v zákone o DPH alebo v tejto Zmluve, Držiteľ odpadu je oprávnený vrátiť faktúru Prevádzkovateľovi na opravu. V takomto prípade nová tridsaťdňová lehota splatnosti začne plynúť doručením opravenej alebo novo vystavenej faktúry Držiteľovi odpadu.
  3. Držiteľ odpadu bude hradiť faktúru Prevádzkovateľovi v prospech bankového účtu uvedeného v záhlaví tejto Zmluvy. Za deň úhrady sa považuje deň, kedy bola príslušná čiastka pripísaná v prospech bankového účtu Prevádzkovateľa.
  4. Prevádzkovateľ podpisom tejto zmluvy výslovne súhlasí ☐ / nesúhlasí ☐ s osobitnými ustanoveniami o zasielaní faktúry v elektronickej podobe v zmysle tejto Zmluvy.
  5. Osobitné ustanovenia o zasielaní faktúry v elektronickej podobe:

1. Držiteľ odpadu udeľuje Prevádzkovateľovi súhlas a oprávnenie v zmysle § 71 ods. 1 písm. b) zákona o DPH, aby Prevádzkovateľ vyúčtoval poskytovanie služby faktúrou v elektronickej podobe (ďalej len „**elektronická faktúra**“). V prípade, ak sa Zmluvné strany v Zmluve dohodli na elektronickom prijímaní faktúr, Prevádzkovateľ nadobúda oprávnenie vyhotovovať Držiteľovi odpadu elektronickú faktúru za plnenie tejto zmluvy a elektronická faktúra je plnohodnotnou náhradou listinnej faktúry. Odoslaním elektronickej faktúry už Prevádzkovateľ nie je povinný Držiteľovi odpadu zasielať faktúry v listinnej podobe, ak nie je v Zmluve stanovené inak. Držiteľ odpadu na základe jeho predchádzajúcej písomnej žiadosti môže Prevádzkovateľovi zaslať faktúru aj v listinnej podobe. Vierohodnosť pôvodu, neporušenosť obsahu a čitateľnosť faktúry poslanej elektronicky musí byť v súlade s § 71 ods. 3 zákona o DPH.
2. Prevádzkovateľ je povinný elektronickú faktúru doručovať Držiteľovi odpadu formou elektronickej pošty, a to na jeho e-mailovú adresu faktury@olo.sk (ďalej len „**e-mailová adresa**“). V zmysle tejto Zmluvy sa: a) doručenie elektronickej faktúry na e-mailovú adresu Držiteľa odpadu považuje za predloženie a doručenie vyúčtovania za poskytovanie služby Držiteľovi odpadu, b) e-mailová adresa sa popri adrese sídla Držiteľa odpadu považuje za adresu pre zasielanie faktúr.
3. Držiteľ odpadu vyhlasuje, že: a) má prístup k e-mailovej adrese, b) nenesie zodpovednosť za akýkoľvek únik informácií z e-mailu Prevádzkovateľa, c) zverejňuje údaje sprístupnené Držiteľovi odpadu v doručenej elektronickej faktúre, v prípade, ak faktúra obsahuje údaje, ktoré sú predmetom obchodného tajomstva, je Prevádzkovateľ povinný tieto údaje označiť.
4. Držiteľ odpadu je povinný vopred písomne oznámiť Prevádzkovateľovi akúkoľvek zmenu, ktorá by mohla mať vplyv na doručovanie elektronických faktúr podľa tejto Zmluvy, najmä zmenu e-mailovej adresy.
5. Pre vylúčenie pochybností, elektronická faktúra zaslaná v zmysle tejto Zmluvy sa považuje za doručenú Držiteľovi odpadu uplynutím dvoch (2) pracovných dní odo dňa preukázateľného odoslania elektronickej faktúry Držiteľovi odpadu Prevádzkovateľom prostredníctvom elektronickej pošty na e-mailovú adresu. V prípade, ak nebude možné doručiť elektronickú faktúru Držiteľovi odpadu na jeho e-mailovú adresu, je Prevádzkovateľ povinný doručiť Držiteľovi odpadu faktúru v listinnej podobe a informovať o tom Držiteľa odpadu e-mailom alebo telefonicky.
6. Držiteľ odpadu nezodpovedá za neúplnosť údajov alebo ich poškodenie spôsobné poruchou počas doručovania prostredníctvom siete internet a nezodpovedá za škody vzniknuté z dôvodu nekvalitného pripojenia Prevádzkovateľa do siete internet, alebo vzniknuté z dôvodu akejkoľvek nemožnosti Prevádzkovateľa pripojiť sa (získať prístup) do siete internet.
   1. Zmluvné strany sa dohodli, že sú oprávnené na vzájomné započítanie vzájomných pohľadávok, tieto musia však byť písomne odsúhlasené.
   2. Prevádzkovateľ prehlasuje, že ku dňu podpisu tejto Zmluvy neuplatňuje osobitnú úpravu uplatňovania dane z pridanej hodnoty na základe prijatia platby za dodanie tovaru alebo služby v zmysle § 68d zákona o DPH.
   3. V prípade, ak sa Prevádzkovateľ rozhodne začať uplatňovať vyššie uvedenú úpravu v zmysle § 68d zákona o DPH je povinný o tejto skutočnosti bezodkladne písomne informovať Držiteľa odpadu. Rovnako je Prevádzkovateľ uplatňujúci úpravu v zmysle § 68d zákona o DPH povinný bezodkladne písomne informovať Držiteľa odpadu o skončení uplatňovania tejto úpravy.
   4. V prípade, ak v dôsledku nesprávneho uplatnenia dane z pridanej hodnoty Držiteľom odpadu vyplývajúceho z neposkytnutia informácií o uplatňovaní osobitnej úpravy v zmysle § 68d zákona o DPH Prevádzkovateľom bude Držiteľovi odpadu dodatočne uložená pokuta alebo akákoľvek ďalšia sankcia správcom dane v zmysle platných právnych predpisov, je Prevádzkovateľ povinný tieto uhradiť Držiteľovi odpadu.
   5. Zmluvné strany prehlasujú, že platobné podmienky upravené v tomto článku Zmluvy považujú za primerané a takáto dohoda nie je v hrubom nepomere k právam a povinnostiam vyplývajúcim zo záväzkového vzťahu pre veriteľa.
   6. V prípade, že Držiteľ odpadu bude v omeškaní s plnením svojich peňažných záväzkov voči Prevádzkovateľovi (napr. neuhradí faktúru najneskôr v deň splatnosti), je Prevádzkovateľ oprávnený požadovať od Držiteľa odpadu zaplatenie zmluvného úroku z omeškania vo výške 0,05 % denne z dlžnej čiastky za každý, aj začatý deň omeškania.
7. **ZMLUVNÉ POKUTY**
   1. Ak Prevádzkovateľ zmení miesto zhodnotenia Odpadu bez písomného súhlasu Držiteľa odpadu, zaväzuje sa uhradiť Držiteľovi odpadu zmluvnú pokutu 5 000,- EUR *(slovom: päťtisíc eur)*. Za nedodržanie garancie rezervácie kapacity Skládky pre Držiteľa odpadu počas platnosti tejto Zmluvy podľa čl. 2 bod 2.5 tejto Zmluvy zaväzuje sa Prevádzkovateľ uhradiť Držiteľovi odpadu zmluvnú pokutu vo výške 10 000,- EUR *(slovom: desaťtisíc eur)*.
   2. Za neoznámenie ukončenia činnosti alebo pozastavenie činnosti na strane Prevádzkovateľa, za neoznámenie, že Prevádzkovateľovi bolo odobraté ktorékoľvek z povolení, súhlas alebo registrácia podľa bodu 1.6 alebo tejto Zmluvy, skončila ich platnosť alebo inej obdobnej udalosti, ktorá by mohla mať podstatný vplyv na plnenie predmetu Zmluvy do troch (3) pracovných dní odo dňa vzniku takejto okolnosti (napríklad straty právoplatnosti takéhoto rozhodnutia, ak bolo vydané rozhodnutie), uhradí Prevádzkovateľ Držiteľovi odpadu zmluvnú pokutu 1 000,-EUR *(slovom: jedentisíc eur)*.
   3. Ak Prevádzkovateľ nezabezpečí preberanie dohodnutého druhu Odpadu v dohodnuté dni v dohodnutom čase po dobu dlhšiu ako jeden (1) kalendárny deň, bude sa toto porušenie zmluvnej povinnosti považovať za podstatné porušenie zmluvných povinností a Držiteľ odpadu má právo od tejto Zmluvy odstúpiť. Uvedené sa bude pokladať za nedodržanie garancie kapacity Skládky.
   4. Ak Prevádzkovateľ poruší zmluvnú povinnosť uvedenú v bode 2.7 tejto Zmluvy a napriek písomnému upozorneniu okamžite neodstráni vyčítané skutočnosti, uhradí Držiteľovi odpadu zmluvnú pokutu vo výške 100 EUR *(slovom: jednosto eur)* za každé jednotlivé porušenie, a to aj opakovane.
   5. V prípade, ak Prevádzkovateľ poruší povinnosť mlčanlivosti stanovenú všeobecne záväzným právnym predpisom, a/alebo dohodnutú v tejto Zmluve, zaväzuje sa uhradiť Držiteľovi odpadu zmluvnú pokutu vo výške 2 000,- EUR *(slovom: dvetisíc eur)*.
   6. Za podstatné porušenie zmluvných povinností sa považuje nedodržanie zmluvných povinností, najmä, ale nie výlučne, uvedených v bodoch 1.6, 2.5, 2.7, 3.9 – 3.12, 5.1, 5.2, 5.3, 5.5 a 5.7 tejto Zmluvy.
   7. V prípade, ak bude Držiteľovi odpadu zo strany akéhokoľvek orgánu Slovenskej republiky alebo Európskej únie udelená pokuta alebo iná sankcia v súvislosti s nedodržaním bodu 1.6 tejto Zmluvy zo strany Prevádzkovateľa, zaväzuje sa Prevádzkovateľ uhradiť túto pokutu Držiteľovi odpadu v plnej výške.
   8. Zaplatením zmluvných pokút zo strany Prevádzkovateľa nezaniká nárok Držiteľa odpadu na náhradu škody prevyšujúcej zmluvnú pokutu. Zmluvné pokuty si môže Držiteľ odpadu započítať v súlade s § 580 zákona č. 40/1964 Zb. Občianskeho zákonníka v platnom znení (ďalej len „**Občiansky zákonník**“) z ceny vyfakturovanej Prevádzkovateľom za plnenie predmetu tejto Zmluvy. Držiteľ odpadu je oprávnený uplatniť si následne zostávajúcu sumu zmluvnej pokuty v prípade, že táto je vyššia ako cena vyfakturovaná Prevádzkovateľom, vystavením faktúry. Prevádzkovateľ je povinný uhradiť faktúru do tridsať (30) dní odo dňa jej doručenia Prevádzkovateľovi.
8. **DOBA TRVANIA A SKONČENIE ZMLUVY**
   1. Táto Zmluva sa uzatvára na dobu určitú, na šesť (6) mesiacov odo dňa nadobudnutia účinnosti Zmluvy alebo do vyčerpania maximálnej ceny stanovenej v bode 4.5 tejto Zmluvy, podľa toho, ktorá zo skutočností nastane skôr.
   2. Zmluvné strany sa dohodli, že túto Zmluvu je možné ukončiť pred uplynutím doby jej platnosti nasledovnými spôsobmi:

(i) odstúpením od Zmluvy;

(ii) dohodou Zmluvných strán;

(iii) výpoveďou Zmluvných strán.

* 1. Každá Zmluvná strana je oprávnená odstúpiť od tejto Zmluvy z dôvodu podstatného porušenia povinností vyplývajúcich z tejto Zmluvy druhej Zmluvnej strane. Odstúpenie je účinné dňom doručenia písomného oznámenia o odstúpení od Zmluvy druhej Zmluvnej strane.
  2. Držiteľ odpadu môže od tejto Zmluvy odstúpiť aj v prípade, ak:

1. Prevádzkovateľ, alebo osoba konajúca v jeho mene, porušil svoju povinnosť mlčanlivosti;
2. vyhlásenie alebo konanie Prevádzkovateľa porušilo dobré meno alebo podnikateľskú dôveryhodnosť Držiteľ odpadu;
3. Prevádzkovateľ je platobné neschopný, podal, alebo bol voči nemu podaný návrh na vyhlásenie konkurzu, alebo bol návrh na vyhlásenie konkurzu zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť,
4. Prevádzkovateľ obzvlášť závažne porušil HSE predpisy (predpisy BOZP, OŽP, OOP, OH), pričom za obzvlášť závažné porušenie HSE predpisov sa považuje také porušenie, ktoré je objektívne spôsobilé ohroziť zdravie, život a/alebo spôsobiť značnú škodu, za značnú škodu sa považuje škoda presahujúca sumu 20 000,- EUR *(slovom: dvadsaťtisíc eur)*;
5. Prevádzkovateľ opakovane alebo závažne porušil ďalšie svoje zmluvné povinnosti uvedené v tejto Zmluve;
6. z iných dôvodov uvedených v tejto Zmluve, najmä, ale nie výlučne z dôvodov podľa bodu 5.6 tejto Zmluvy alebo vo všeobecne záväzných právnych predpisoch.
   1. Prevádzkovateľ môže od tejto Zmluvy odstúpiť aj v prípade, ak:
7. Držiteľ odpadu alebo osoba konajúca v jeho mene, porušil svoju povinnosť mlčanlivosti.
8. Držiteľ odpadu neuhradil faktúru vystavenú Prevádzkovateľom ani po márnom uplynutí dodatočnej určenej primeranej lehoty, ktorú poskytol Držiteľovi odpadu na uhradenie predmetnej faktúry.
   1. Dohoda o skončení tejto Zmluvy musí byť písomná, podpísaná oboma Zmluvnými stranami a je účinná dňom nasledujúcim po dni jej zverejnenia na webovej stránke Držiteľa odpadu v zmysle § 47a Občianskeho zákonníka, ak osobitný predpis neustanovuje inak.
   2. Zmluvná strana môže túto Zmluvu písomne vypovedať bez udania dôvodu. Výpovedná lehota je jeden (1) mesiac a začína plynúť prvým dňom mesiaca nasledujúceho po mesiaci, v ktorom bola výpoveď druhej Zmluvnej strane doručená.
   3. Odstúpením alebo výpoveďou tejto Zmluvy Zmluvnou stranou nie je dotknuté jej právo na uplatnenie si svojich nárokov vyplývajúcich z porušenia Zmluvy, vrátane oprávnenia na náhradu prípadnej škody.
   4. Ukončenie Zmluvy nemá vplyv na plnenie práv a povinností, ktoré podľa povahy tejto Zmluvy trvajú aj po ukončení tejto Zmluvy, napríklad práva na úhradu zmluvnej pokuty, náhrady škody, povinnosť mlčanlivosti, úhrada faktúry, a pod.
9. **KOMUNIKÁCIA A DORUČOVANIE**
   1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
   2. Korešpondencia súvisiaca so Zmluvou musí byť v slovenskom jazyku a bude sa považovať za doručenú:
10. v deň doručenia zásielky, ak bola zásielka doručená osobne alebo kuriérnou službou; alebo
11. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bola zásielka odopretá, podľa toho, ktorá skutočnosť nastane skôr; alebo
12. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
    1. Odstúpenie od Zmluvy, výpoveď, dohoda o ukončení Zmluvy, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania Zmluvy, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
    2. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví Zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví zmluvy a zmeny kontaktných údajov sa zmluvné strany dohodli, že nie je potrebné uzatvárať dodatok k tejto Zmluve.
13. **ÚDAJE O SUBDODÁVATEĽOCH A PRAVIDLÁ ZMENY**
    1. Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa, meno a priezvisko, adresa pobytu:
    2. [doplniť]Subdodávateľom na účely tejto zmluvy je hospodársky subjekt, ktorý uzavrie na účely plnenia tejto Zmluvy s Prevádzkovateľom písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.

Prevádzkovateľ je povinný bezodkladne oznámiť Držiteľovi odpadu akúkoľvek zmenu údajov o subdodávateľovi, ako aj údaje o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v bode 8.3 tohto článku Zmluvy, a to v rozsahu uvedenom v bode 8.1 tejto Zmluvy.

* 1. Pravidlo pre zmenu subdodávateľov počas plnenia Zmluvy je nasledovné: Prevádzkovateľ môže zmeniť subdodávateľa len s písomným súhlasom Držiteľa odpadu. Prevádzkovateľ požiada Držiteľa odpadu o zmenu subdodávateľa minimálne päť (5) pracovných dní vopred.
  2. Ak Prevádzkovateľ zabezpečuje plnenie predmetu Zmluvy pre Držiteľa odpadu prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti, pričom zodpovednosť za všetky činnosti subdodávateľa nesie Prevádzkovateľ tak, ako by činnosť vykonával on sám.

1. **MLČANLIVOSŤ**
   1. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej Zmluvnej strane a jej činnosti pri uzavretí a plnení tejto Zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Zmluvy.
   2. Zmluvné strany sa dohodli, že porušením povinnosti mlčanlivosti podľa tejto Zmluvy nie je:
2. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody s Držiteľom odpadu,
3. sprístupnenie informácií, ktoré majú povahu verejne známych informácií,
4. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých Zmluvné strany plnia povinnosti zo Zmluvy.
5. **VYŠŠIA MOC**
   1. Vyššia moc je na účely tejto Zmluvy výnimočná udalosť alebo skutočnosť:
6. ktorá je mimo kontroly Zmluvnej strany,
7. proti vzniku ktorej sa Zmluvná strana nemohla primerane zabezpečiť pred uzavretím Zmluvy,
8. ktorej sa po jej vzniku nemohla Zmluvná strana náležite vyhnúť, alebo ju odvrátiť a
9. ktorú nie je možné v zásade pripísať druhej Zmluvnej strane.
   1. Vyššia moc môže zahŕňať iba výnimočné udalosti alebo okolnosti, ak sú splnené vyššie uvedené podmienky podľa bodu 10.1 Zmluvy. Vyššia moc sú najmä nasledujúce prípady:
10. pandémia nebezpečnej choroby;
11. legislatívne uložené podmienky obmedzenia pohybu ľudí, ako napríklad povinnosť karantény, uzatváranie oblastí, zákazy vstupu cudzích štátnych príslušníkov na územie štátu;
12. vyhlásenie mimoriadnej situácie alebo núdzového stavu, ak opatrenia prijaté s ich vyhlásením majú, alebo môžu mať dopad na plnenie povinností podľa tejto Zmluvy;
13. vojna, vojnový stav (bez ohľadu na to či bola vyhlásená), invázia, iné vonkajšie nepriateľské akcie, vzbury, teroristické akcie, revolúcia, povstanie, ozbrojené útoky, alebo občianska vojna v krajine, občianske nepokoje, štrajk;
14. expozícia účinkom vojnového streliva, výbušného materiálu, rádioaktívneho materiálu, ionizujúceho žiarenia, s výnimkou, keď je používanie týchto materiálov možné pripísať Zmluvnej strane;
15. zemetrasenie, povodne, vulkanická činnosť, vietor dosahujúci intenzitu hurikánu a iné prírodné katastrofy s podobnými následkami alebo rozsahom;
16. zmena právnych predpisov, v dôsledku ktorej sa plnenie Zmluvy stane celkom alebo sčasti nemožným alebo nedovoleným.
    1. Ak vyššia moc bráni, alebo bude brániť niektorej zo Zmluvných strán v plnení jej povinností podľa Zmluvy, táto Zmluvná strana je povinná oznámiť druhej Zmluvnej strane túto skutočnosť bez zbytočného odkladu. Zmluvná strana ovplyvnená vyššou mocou nebude zodpovedná za porušenia svojich povinností po dobu, dokiaľ jej vyššia moc bráni, alebo bude brániť v ich plnení. Lehota dodania plnenia alebo jeho jednotlivých častí sa primerane predĺži o vzájomne dohodnutú dobu, minimálne však o dobu trvania vyššej moci.
17. **SPOLOČNÉ A ZÁVEREČNÉ USTANOVENIA**
    1. Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.
    2. Prevádzkovateľ je povinný do siedmich (7) dní odo dňa podpísania Zmluvy podpísať a doručiť do sídla Držiteľa odpadu Antikorupčnú doložku zverejnenú na web stránke Držiteľa odpadu: https://www.olo.sk/profil-spolocnosti/integrovany-manazersky-system/.
    3. Pokiaľ niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, nemá to vplyv na platnosť, účinnosť alebo vykonateľnosť ostatných ustanovení tejto Zmluvy. V prípade, že niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
    4. Zmluvné strany sa budú usilovať o zmierlivé riešenie všetkých sporov spojených s touto Zmluvou. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať vecne a miestne príslušný súd Slovenskej republiky.
    5. Prevádzkovateľ je povinný na svoje náklady uzatvoriť a mať v platnosti počas platnosti tejto Zmluvy poistnú zmluvy na poistenie nasledovného:

* poistenie zodpovednosti voči tretím osobám za škodu spôsobenú pri výkone svojej činnosti, ktorá kryje aj prípadnú škodu spôsobenú Prevádzkovateľom Držiteľovi odpadu pri plnení tejto Zmluvy a/alebo vadným plnením tejto Zmluvy. Prevádzkovateľ vyhlasuje, že má ku dňu podpisu tejto Zmluvy uzatvorené poistenie zodpovednosti za škodu s poisťovňou [doplniť] na poistnú sumu minimálne 300 000,- EUR *(slovom: tristotisíc eur).*
  1. Držiteľ odpadu ako prevádzkovateľ osobných údajov týmto informuje Prevádzkovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Držiteľ odpadu spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Držiteľ odpadu nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Držiteľa odpadu právo:
  2. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
  3. namietať spracúvanie svojich osobných údajov;
  4. na prenosnosť osobných údajov;
  5. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Držiteľa odpadu (ďalej len „**Informácie o ochrane osobných údajov**“).
  6. Prevádzkovateľ a Držiteľ odpadu podpisom Zmluvy potvrdzujú:

1. správnosť a pravdivosť osobných údajov, ktoré sa ich týkajú a sú uvedené v tejto Zmluve,
2. že im boli poskytnuté Informácie o ochrane osobných údajov,
3. že v rozsahu ustanovenom všeobecne záväznými právnymi predpismi informovali o podmienkach spracúvania osobných údajov iné osoby, ktorých osobné údaje si navzájom poskytli Držiteľovi odpadu v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
   1. Prevádzkovateľ ako prevádzkovateľ osobných údajov týmto informuje Držiteľa odpadu, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva na účel uzatvorenia a plnenia tejto Zmluvy, účel komunikácie s príslušnými pracovníkmi Držiteľa odpadu,  na vnútorné administratívne účely, [doplniť]. Osobné údaje Prevádzkovateľ spracúva na základe oprávneného záujmu podľa čl. 6 ods. 1 písm. f) GDPR. Osobné údaje Držiteľ odpadu spracúva aj na účely účtovnej dokumentácia podľa osobitných predpisov podľa čl. 6 ods. 1 písm. c) GDPR. Získané osobné údaje nepodliehajú profilovaniu ani automatizovanému rozhodovaniu. Držiteľ odpadu nezamýšľa prenos osobných údajov do tretej krajiny, ani do medzinárodnej organizácie. Kontakt na zodpovednú osobu Prevádzkovateľa je [doplniť meno a priezvisko]; e-mail: [doplniť]. Dotknuté osoby majú právo na prístup k osobným údajom, na opravu nesprávnych a neaktuálnych údajov. V prípade oprávneného záujmu majú právo namietať. Viac o podmienkach spracúvania osobných údajov je uvedené na webovom sídle Prevádzkovateľa <[doplniť]>.
   2. Nadpisy v Zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
   3. Práva a povinnosti Zmluvných strán neupravené touto Zmluvou sa spravujú Obchodným zákonníkom a platnými právnymi predpismi Slovenskej republiky.
   4. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto Zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto Zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si Zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
   5. Táto Zmluva nadobúda platnosť dňom jej podpisu obidvomi Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
   6. Zmluva je vyhotovená v troch (3) rovnopisoch, dva (2) rovnopisy pre Držiteľa odpadu a jeden (1) rovnopis pre Prevádzkovateľa.
   7. Neoddeliteľnou súčasťou tejto Zmluvy je:

Príloha č. 1 – Technická špecifikácia

Príloha č. 2 – Cenník Zmluvy

Príloha č. 3 – Zásady práce a správania sa zamestnancov dodávateľov a odberateľov

|  |  |
| --- | --- |
| V Bratislave dňa ............................ | V………………………………… dňa |
| **Držitel odpadu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  Ing. Mgr. Ivan Sokáč, PhD., MBA  predseda predstavenstva | **Prevádzkovateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  Ing. Vladimír Lukáč  člen predstavenstva | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Príloha č. 1

**Technická špecifikácia**

**Predmetom zákazky** je zabezpečenie odberu, prepravy a spracovania ostatného odpadu - škvary, zo ZEVO - Zariadenia na energetické využitie odpadu v Bratislave, (v minulosti Spaľovňa odpadu) ktorý vzniká pri spaľovaní odpadu.

V zmysle Prílohy č. 1 k Vyhláške č. 365/2015 Z. z., ktorou sa ustanovuje Katalóg odpadov ide o ostatný odpad skupiny 19 - ODPADY ZO ZARIADENÍ NA ÚPRAVU ODPADU, Z ČISTIARNÍ ODPADOVÝCH VÔD MIMO MIESTA ICH VZNIKU A Z ÚPRAVNÍ PITNEJ VODY A PRIEMYSELNEJ VODY

Podskupina 19 01 - ODPADY ZO SPAĽOVANIA ALEBO PYROLÝZY ODPADU

Kód odpadu 19 01 12 – Popol a škvara iné ako uvedené v 19 01 11

Kategória odpadu – O.

Odpad - škvara vzniká pri spaľovaní odpadu, počas nepretržitej prevádzky dvoch kotlov priebežne počas 24 hodín. Množstvo odpadu - škvary je závislé od nominálnych parametrov a výkonov kotlov počas prevádzky. Prevádzka ZEVO Bratislava je nepretržitá s dvomi plánovanými odstávkami za rok. Množstvo odpadu - škvary, ktoré vznikne za rok je cca 35 000 ton za rok. Odpad - škvara je z kotlov kontinuálne dopravovaná dopravníkmi do zásobníka škvary. Odpad - škvara je zo zásobníka škvary nakladaná drapákovým žeriavom na triediacu linku škvary, kde sa zo škvary separujú železné kovy, neželezné kovy a sklo. V prípade poruchy triediacej linky je nutné odoberať odpad - škvaru bez separácie, s neodstráneným materiálmi.

Odpad - škvaru je nutné odoberať v každý pracovný deň, pondelok až piatok, výnimočne v sobotu podľa množstva odpadu uloženého v zásobníku škvary.

Odber odpadu - škvary v ZEVO:

Čas odoberania:

pondelok až piatok od 6:00 - 13:30 hod.,

v sobotu od 6:00 – 11:00 hod.,

Minimálne množstvo vývozu **v pracovné dni** cez týždeň je **120 t za zmenu.**

Minimálne množstvo vývozu **v sobotu** je podľa množstva v zásobníku škvary (**môže byť menej ako 120** **t.)**

Nakladanie jedného vozidla cca 25 ton cez triediacu linku škvary trvá cca 45 min.

Je to proces, kde žeriavnik nakladá odpad - škvaru do triediacej linky kde prichádza k separácii železných kovov, skla a  neželezných kovov a čistá škvara sa dopravuje systémom pásových dopravníkov na nákladné vozidlo.

Nakladanie jedného vozidla cca 25 ton odpadu - škvary bez použitia separácie na linke škvary trvá cca 15 min.

Je to proces kde nákladné vozidlo zastaví cúvaním priamo do haly zásobníka škvary, následne mu na mieste žeriavnik nakladá odpad - škvaru bez separácie na triediacej linke. Predmetný odpad - škvara obsahuje všetky nevyseparované materiály.

**Počas štátnych sviatkov nie je linka škvary v prevádzke.**

Odber odpadu škvary a všetky s tým súvisiace činnosti musia byť vykonané v zmysle zákona č. 124/2006 Z. z. o BOZP. S odpadom musí byť nakladané s súlade so zákonom č. 79/2015 Z. z. o odpadoch v znení neskorších predpisov.

Miesto umiestnenia zasobníka škváry:

ZEVO Bratislava, Vlčie hrdlo 72, 821 07 Bratislava

**Príloha č. 2**

**Cenník zmluvy**

|  |  |  |  |  |  |  |  |
| --- | --- | --- | --- | --- | --- | --- | --- |
| P.č. | Názov predmetu zákazky | Merná jednotka | Cena za zneškodnenie/zhodnotenie za mernú jednotku v EUR bez DPH | Zákonný poplatok za mernú jednotku v EUR bez DPH. | Počet merných jednotiek | Cena celkom za mernú jednotku v EUR bez DPH. | Cena celkom v EUR bez DPH - |
| 1. | **Výzva č.7 „Zabezpečenie odberu, prepravy a spracovanie ostatného odpadu kat. číslo a 19 01 12 (škvara)"** | tona |  |  |  |  |  |

Príloha č. 3

**Zásady práce a správania sa zamestnancov dodávateľov a odberateľov**

**Bezpečnosť a ochrana zdravia pri práci – dodávatelia/odberatelia**

**Skratky:**

BOZP Bezpečnosť ochrana zdravia pri práci

BPP Bezpečný pracovný postup

OLO a.s. Odvoz a likvidácia odpadu a.s., v skratke: OLO a.s.

OOPP Osobné ochranné pracovné prostriedky

OPP Ochrana pred požiarmi

SR Slovenská republika

ZEVO Zariadenie na energetické využitie odpadu, Vlčie hrdlo 72, 821 07 Bratislava

Pokiaľ je v tejto norme uvedený zamestnanec dodávateľa/odberateľa znamená to akéhokoľvek pracovníka dodávateľa/odberateľa vykonávajúceho plnenie pre dodávateľa/odberateľa na základe pracovného pomeru alebo obdobného pracovného vzťahu (napr. dohody o prácach vykonávaných mimo pracovného pomeru). Ustanovenia týkajúce sa dodávateľa/odberateľa sa vzťahujú aj na subdodávateľa alebo jeho pracovníka a dodávateľ/odberateľ zodpovedá, ako by plnil sám.

**Povinnosti dodávateľa/odberateľa:**

* oboznámiť sa a preukázateľne preškoliť svojich zamestnancov so znením týchto zásad, pred vstupom do priestorov a areálov spoločnosti OLO a.s,
* školiť svojich zamestnancov a svojich subdodávateľov o možných ohrozeniach a nebezpečenstvách vzniku úrazu a poškodení zdravia na pridelenom pracovisku a tieto školenia preukázateľne zdokumentovať,
* vykonávať činnosti len na základe oprávnenia, odbornej a zdravotnej spôsobilosti v zmysle platnej legislatívy SR,
* dodržiavať všetky všeobecne záväzné právne predpisy a interné predpisy spoločnosti OLO a.s. na zaistenie BOZP,
* oznámiť bezodkladne kontaktnej osobe spoločnosti OLO a.s., vznik každého pracovného úrazu, nebezpečnej udalosti, bezprostrednej hrozby a závažnej priemyselnej havárie, pričom táto povinnosť sa vzťahuje aj na všetkých subdodávateľov dodávateľa/odberateľa (každý subdodávateľ je povinný nahlásiť uvedené skutočnosti aj kontaktnej osobe spoločnosti OLO a.s. ako aj objednávateľovi výkonu),
* používať len také pracovné vybavenie, ktoré spĺňa príslušné všeobecne záväzné právne predpisy SR,
* udržiavať čistotu a poriadok na pracoviskách,
* zabezpečiť OOPP, v zmysle charakteru vykonávaných prác, a to v dostatočnom množstve a potrebnej kvalite, vyžadovať a preukázateľne kontrolovať ich používanie,
* vykonávať pravidelné kontroly svojich zamestnancov, ako aj všetkých zamestnancov svojich subdodávateľov, ktoré dodávateľ/odberateľ preukázateľne (písomne) zdokumentuje a na vyžiadanie spoločnosti OLO a.s. predloží,
* uschovávať na mieste výkonu všetku relevantnú dokumentáciu (záznamy zo školení, pracovné a technologické postupy, návody na používanie, osvedčenia a preukazy odbornej, zdravotnej a technickej spôsobilosti, atď.). V prípade zahraničných zamestnancov zabezpečiť odbornú spôsobilosť platnú v SR. Náklady s tým spojené znáša dodávateľ/odberateľ,
* zabezpečiť, aby zamestnanci nenastupovali na výkon prác pod vplyvom alkoholických, omamných alebo psychotropných látok a aby alkoholické, omamné alebo psychotropné látky nepožívali v čase výkonu prác.

Pred začatím prác v spoločnosti OLO a.s. je dodávateľ/odberateľ povinný dodať BPP vykonávaných prác. BPP musí byť obsahovať:

* popis jednotlivých krokov a pracovných operácií,
* zdroje a prostriedky nutné k vykonaniu práce (pracovná skupina zamestnancov, použitie strojov a zariadení a špeciálnych pracovných prostriedkov, pomôcok a pod., druhy a typy dočasných stavebných konštrukcií, najmä lešení, podporných konštrukcií, plošín, technológie, použité materiály, chemické látky),
* kvalifikačné požiadavky osôb a požiadavky na odbornú a zdravotnú spôsobilosť (špeciálne školenia a kvalifikácia),
* vyhodnotenie rizík pre danú pracovnú činnosť,
* nebezpečné miesta a situácie, ohrozené priestory,
* ochranné pásma,
* použité nebezpečné chemické látky a materiály,
* vysoko rizikové činnosti a činnosti vyžadujúce povolenie,
* špecifické problémy a neštandardné situácie danej práce,
* zoznam technických opatrení, ktoré je nutné uskutočniť (ochranné konštrukcie, kolektívna ochrana, dočasné stavebné konštrukcie – napr. lešenie, apod.),
* zoznam organizačných opatrení, ktoré je nutné uskutočniť (organizácia práce, vymedzenie priestorov, písomné povolenia v súlade s legislatívou/internými predpismi, režim práce, a pod.),
* opatrenia k zaisteniu BOZP v okolí pracoviska (napr. ochrana verejnosti),
* stanovenie OOPP,
* komunikačné a skladovacie plochy,
* príprava pracoviska a pracovné podmienky pre zahájenie práce,
* prístupy na pracovisko,
* dočasné osvetlenie a napájanie,
* dôležité upozornenia a značenie,
* opatrenia k zabezpečeniu pracoviska po dobu, kedy sa na ňom nepracuje,
* zvislá doprava materiálu (napr. zdvíhacie zariadenia – žeriavy, kladky, výťahy, hydraulické ruky, stavebné stroje, apod.),
* vodorovná doprava materiálu (autodoprava, manipulačné vozíky, ručné zdvíhanie bremien, apod.),
* spôsob vykládky a nakládky,
* skladovanie,
* postupy v prípade nehody,
* spôsoby evakuácie,
* ochrana pred požiarmi,
* prvá pomoc, záchranný plán a evakuácia osôb (spôsoby evakuácie osôb),
* opatrenia pre mimoriadne klimatické podmienky,
* bezpečnostné predpisy, požiadavky a ďalšie dokumenty súvisiace s vykonávanou prácou (legislatíva, technické normy, požiarny projekt, požiadavky výrobcov, výkresová dokumentácia, statické výpočty, a pod.),
* identifikácia osoby, ktorá spracovala, kontrolovala a schválila BPP,
* meno a priezvisko osôb, ktoré sa podieľali na stanovení BPP (spracovaní, kontrolovaní, schválení) dátum a podpisy týchto osôb,
* prezenčná listina o oboznámení príslušných osôb.

**Školenie zamestnancov dodávateľa/odberateľa + oboznámenie s predpisom v materinskom jazyku daného zamestnanca**

Všeobecné školenia v oblasti BOZP

Dodávateľ/odberateľ je povinný:

* školiť svojich zamestnancov, ako aj všetkých svojich subdodávateľov o všeobecných požiadavkách BOZP, ktoré vyplývajú zo všeobecne záväzných právnych predpisov SR, interných predpisov spoločnosti OLO a.s., so zásadami bezpečného správania sa, ako aj so systémom bezpečnosti práce (interné predpisy spoločnosti OLO a.s. sú k dispozícií na vyžiadanie u kontaktnej osoby OLO a.s., a u objednávateľa výkonu prác),

Odborné školenia / spôsobilosť

Dodávateľ/odberateľ je povinný:

* pre činnosť na vyhradených technických zariadeniach zabezpečiť, aby mali zamestnanci platné oprávnenie alebo odbornú spôsobilosť potrebnú na vykonávanú činnosť podľa všeobecne záväzných právnych predpisov SR,
* zabezpečiť, aby zamestnanci mali vždy pri sebe osvedčenie o odbornej spôsobilosti (napr. preukaz obsluhy motorových vozíkov, viazač bremien, lešenár, na práce vo výškach, a pod.) a na vyžiadanie ho predložiť,
* zamestnanci môžu obsluhovať pridelený pracovný prostriedok, resp. vykonávať stanovené pracovné činnosti len ak absolvovali príslušné odborné školenia (v súlade so všeobecne záväznými právnymi predpismi na zaistenie BOZP).

**Vzájomné informovanie o ohrozeniach na spoločných pracoviskách**

Je nevyhnutné zabezpečiť vzájomnú informovanosť/oboznámenie všetkých osôb pohybujúcich sa na spoločných pracoviskách o platných pravidlách, predpisoch, organizácii práce, vykonaných činnostiach, najmä o možných ohrozeniach, preventívnych opatreniach a opatreniach na poskytnutie prvej pomoci.

Pri vzájomnom informovaní o ohrozeniach je dodávateľ/odberateľ povinný:

* posúdiť ohrozenia vyplývajúce z vykonávanej činnosti, ako aj činnosti všetkých subdodávateľov a uvedené písomne zdokumentovať a uviesť v **BPP** a na vyžiadanie predložiť zodpovednému zamestnancovi spoločnosti OLO a.s.,
* riziká uvedené v BPP aktualizovať pri každej zmene (napr. novej činnosti, nových pracovných a technologických postupoch, nových subdodávateľoch) a informovať o danej skutočnosti zodpovedného zamestnanca spoločnosti OLO a.s.

**Doprava v priestoroch spoločnosti OLO a.s.**

Pred vjazdom do areálu spoločnosti OLO a.s. sú dodávatelia/odberatelia povinní vyplniť  **Povolenie na vjazd a vstup do areálu spoločnosti OLO a.s.** a zaslať ju na schválenie objednávateľovi. Pred vjazdom do areálu spoločnosti OLO a.s. sú dodávatelia/odberatelia povinní preukázať sa potvrdeným povolením na vjazd a vstup do areálu.

Zamestnanci dodávateľa/odberateľa sú povinní najmä dodržiavať na vonkajších komunikáciách spoločnosti OLO a.s. nasledovné pravidlá na zaistenie bezpečnosti:

* pri chôdzi používať chodníky a vyhradené cesty, rešpektovať zákazy vstupu, kde nie sú chodníky, chodiť zásadne pri ľavom okraji vozovky,
* na prechádzanie cez cestné komunikácie používať vyznačené priechody pre chodcov,
* mimo priechodu pre chodcov prechádzať cez vozovku len kolmo na jej os,
* pred vstupom na vozovku sa presvedčiť, či tak môžu urobiť bez nebezpečenstva, len čo vstúpia na vozovku, nesmú sa na nej bezdôvodne zdržiavať, ani zastavovať,
* pri výkone prác v priestoroch s pohybom vozidiel nad 3,5 tony je každá poverená osoba povinná vždy používať nasledovné OOPP: bezpečnostná pracovná obuv, ochranná prilba (v priestoroch a areáli ZEVO a v miestach stohovania materiálu nad 2 m v celej spoločnosti OLO a.s.), reflexná certifikovaná vesta, resp. certifikovaný vrchný odev vyhotovený v zmysle STN EN ISO 20471, (reflexné traky a iné výrobky určené pre neprofesionálne použitie sú zakázané), pracovný odev - dlhé nohavice a ostatné OOPP podľa charakteru práce,
* motorové vozidlá a motorové vozíky môže obsluhovať len zamestnanec dodávateľa/odberateľa spoločnosti, ktorý vlastní príslušné oprávnenie (platný vodičský preukaz alebo preukaz obsluhy motorového vozíka príslušnej triedy), ktorý musí byť platný na území SR, pričom vodič musí mať príslušné oprávnenie počas jazdy vždy pri sebe,
* vodiči sú povinní jazdiť po komunikáciách mimoriadne opatrne a brať ohľad na iných účastníkov cestnej premávky,
* vodič je povinný použiť bezpečnostný pás počas jazdy, v prípade vozíka, ak je ním vybavený,
* vodič je povinný mať na vonkajších komunikáciách počas celého roka rozsvietené stretávacie svetlomety,
* vodič je povinný pri každom opustení motorového vozidla, resp. manipulačnej techniky, tieto zabezpečiť proti samovoľnému pohybu a neoprávnenému použitiu inou osobou, napr. uviesť do činnosti parkovaciu brzdu a vytiahnuť kľúčik zo spínacej skrinky a pod.

Všetci účastníci premávky sú povinní správať sa ohľaduplne, aby neohrozili plynulosť premávky, bezpečnosť chodcov a vozidiel. Pritom sú povinní prispôsobiť svoje správanie predovšetkým charakteru a technickému stavu komunikácie alebo chodníku.

Je zakázané:

* prechádzať bez povolenia zo svojho pracoviska na iné pracoviská,
* zdržiavať sa v jazdnej dráhe vozidiel a v manipulačnom priestore motorových vozíkov a žeriavov,
* zdržiavať sa pod zaveseným alebo zdvihnutým bremenom,
* pri vjazde do areálu sú všetci vodiči povinní dodržiavať dopravné značenie v areáli spoločnosti OLO a.s. a najvyššiu prípustnú vydanú povolenú rýchlosť,
* vodičovi používať dopravný prostriedok, ktorý je poškodený alebo technicky nespôsobilý,
* vodičovi používať počas jazdy mobilné telefóny, vysielačky, prenosné rádia, MP3 prehrávače alebo vykonávať inú obdobnú činnosť, ktorá nesúvisí s jazdou.

**Pracovné prostriedky (technické zariadenia, prístroje, náradie, a pod.)**

Používanie strojov a zariadení

Zamestnanci dodávateľa/odberateľa (subdodávatelia):

* môžu používať pracovné prostriedky len ak zodpovedajú predpisom na zaistenie BOZP a ak sú dodržané podmienky, ktoré vymedzil ich výrobca,
* môžu vykonávať činnosť na pracovných prostriedkoch len po absolvovaní školenia a ak majú príslušnú odbornú a zdravotnú spôsobilosť v zmysle platnej legislatívy SR (doklady musia byť k dispozícií na vyžiadanie),
* môžu vykonávať činnosť na pracovných prostriedkoch iba s príslušnými OOPP, a to na základe posúdenia rizík vyplývajúcich z charakteru prác,
* môžu používať stroje a zariadenia vo vlastníctve spoločnosti OLO a.s. (ako napr. žeriavy, vysokozdvižné plošiny atď.) len výnimočne v prípade potreby s výslovným súhlasom príslušného objednávateľa prác a len s jeho obsluhou.

V prípade zariadení, ktoré podliehajú špeciálnemu skúšaniu, musia byť k dispozícii doklady o skúške. Všetky uvedené doklady a dokumenty musí dodávateľ/odberateľ a všetci jeho subdodávatelia uschovávať na mieste výkonu prác.

Ochranné zariadenia a bezpečnostné prvky

Je zakázané poškodzovať, zasahovať, vyraďovať z prevádzky alebo meniť funkčné vlastnosti ochranných zariadení a bezpečnostných prvkov na pracoviskách, pracovných prostriedkoch alebo strojových zariadeniach.

**Chemické látky a zmesi (ďalej len „CHLaZ)**

Pravidlá pre CHLaZ:

* v priestoroch spoločnosti OLO a.s. sa môžu používať len CHLaZ, ktoré boli interne schválené objednávateľom,
* dodávateľ/odberateľ musí svojich zamestnancov pred začiatkom práce, preukázateľne preškoliť o ohrozeniach a nebezpečenstvách pri práci s CHLaZ a opatreniach na ochranu zdravia a života,
* pri akejkoľvek manipulácií s CHLaZ sú zamestnanci povinní používať iba predpísané a vhodné OOPP, pri manipulácii a skladovaní CHLaZ je povinnosť dodržiavať príslušné bezpečnostné alebo prevádzkové predpisy vyznačené v karte bezpečnostných údajov (ďalej len „KBÚ“),
* KBÚ musí byť umiestnená na každom pracovisku, kde sa používa a manipuluje s CHLaZ, a to na viditeľnom a dostupnom mieste,
* CHLaZ sa zakazuje prelievať do neoriginálnych nádob určených najmä na potravinárske účely (napr. PET fľaše od nealkoholických nápojov), kde by mohlo dôjsť k zámene a nechcenému požitiu CHLaZ. Používať sa môžu výhradne originálne nádoby a obaly,
* každá CHLaZ musí byť označená symbolom nebezpečenstva, etiketou v slovenskom jazyku a dodávaná len s KBÚ v slovenskom jazyku,
* CHLaZ sa prepravujú a skladujú len v dostatočne pevných a odolných obaloch zabraňujúcich ich samovoľnému unikaniu alebo rozkladaniu,
* skladovať nebezpečné CHLaZ len na miestach k tomu určených, v predpísanom množstve, s vyznačením obsahu a bezpečnostným označením,
* zabrániť spoločnému skladovaniu látok a zmesí, ktoré spolu môžu nebezpečne reagovať,
* pri manipulácii a skladovaní CHLaZ nejesť, nepiť, nefajčiť, nevdychovať prach, výpary a aerosóly.

**Nasadenie CHLaZ klasifikovaných ako CMR (karcinogénny, mutagénny, poškodzujúci reprodukciu) alebo toxický (viď nižšie všetky kategórie nebezpečnosti) je vo všeobecnosti zakázané a je možné len vo výnimočných a odôvodnených prípadoch, pokiaľ neexistuje menej nebezpečná náhrada:**

* Karcinogenita kategórie 1A/1B (H350)
* Mutagenita zárodočných buniek kategórie 1A/1B (H340)
* Reprodukčná toxicita kategórie 1A/1B (H360)
* Akútna toxicita kategórie 1 (H300/H310/H330)
* Akútna toxicita kategórie 2 (H300/H310/H330)
* Akútna toxicita kategórie 3 (H301/H311/H331)
* Toxicita pre špecifický cieľový orgán – jednorazová expozícia kategórie 1 (H370)
* Toxicita pre špecifický cieľový orgán – opakovaná expozícia kategórie 1 (H372).

**Stavebné a rekonštrukčné práce**

Pri vymedzovaní staveniska sa musí prihliadať na bezpečnosť priestorov a komunikácií v okolí staveniska a na bezpečnosť ďalších priestorov dotknutých stavebnými prácami. Ak je z dôvodu vzájomného ohrozenia pri práci viacerých dodávateľov/odberateľov na jednom pracovisku/stavenisku vymenovaný koordinátor bezpečnosti na stavenisku, je nutné jeho pokyny bezpodmienečne plniť. Stavenisko musí byť zreteľne:

* označené názvom dodávateľa/odberateľa (označenie spoločnosti musí obsahovať údaje o zodpovedných osobách a možnostiach ich zastihnutia), termínom začatia a predpokladaného ukončenia prác,
* označené bezpečnostnými značkami a tabuľkami,
* oplotené/ohradené v zmysle platnej legislatívy do výšky najmenej 1,80 m s uzamykateľnými vstupmi a výstupmi (napr. montáž/demontáž konštrukčných častí, podporných častí konštrukcií, použitie ťažkej technológie, výkopové práce, práca s vysokým napätím, práce vo výškach, zváracie a rozbrusovacie práce, a pod.)

V priestoroch staveniska musí každá osoba vždy používať OOPP (bezpečnostná pracovná obuv, ochranná prilba, reflexná certifikovaná vesta resp. certifikovaný vrchný odev vyhotovený v zmysle STN EN ISO 20471 s označením spoločnosti, (reflexné traky a iné výrobky určené pre neprofesionálne použitie sú zakázané), pracovný odev - dlhé nohavice a ostatné OOPP podľa charakteru práce).

Upozornenie: Použitie pásky na vymedzenie a oddelenie staveniska prípadne montážneho miesta je neprípustné a v rozpore s Vyhláškou Ministerstva práce, sociálnych vecí a rodiny Slovenskej republiky č. 147/2013 Z.z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v platnom znení.

Dodávateľa/odberateľa je povinný zabezpečiť:

* aby počas výstavby bol na stavenisku neustále prítomný zodpovedný stavbyvedúci s preukazom odbornej spôsobilosti a vedúci pracovných skupín,
* v prípade potreby na stavenisku po celý čas prítomnosť slovensky hovoriacej osoby schopnej tlmočiť inojazyčným osobám.
* pravidelné čistenie staveniska, materiál z búracích alebo iných prác, prípadne iné odpady z výstavby naložiť do pristavených kontajnerov a pravidelne vyvážať.

Priestory/budovy v užívaní dodávateľa/odberateľa

S výnimkou skladovacích plôch a budov povolených na užívanie dodávateľom/odberateľom zo strany spoločnosti OLO a.s.sa inde nesmú odkladať, resp. skladovať žiadne materiály.

**Kryty, otvory**

Z hľadiska prevencie pádu osôb, napr. cez kryty, svetlíky, schodišťové otvory a iné nebezpečné otvory v podlahe, na strechách a na iných miestach, je potrebné prijať nasledujúce opatrenia:

* všetky otvory a/alebo nebezpečné priehlbiny v podlahách zakryť a/alebo ohradiť,
* nosnosť použitých krytov, plechov, roštov a podobne musí zodpovedať nosnosti okolitej podlahy,
* osadiť kryty spôsobom, aby sa nedali samovoľne odsunúť alebo uvoľniť,
* kryty zapustiť do rovnakej úrovne s okolitou podlahou,
* sklopné kryty vrátane závesov zapustiť do podlahy a pri odklopení zabezpečiť proti náhodnému zabuchnutiu podľa možnosti samočinnými poistkami, napr. padacou zásuvkou alebo inými samočinne zapadajúcimi poistkami,
* v prípade dočasného odstránenia krytov je potrebné zabezpečiť otvory a priehlbiny proti spadnutiu alebo zrúteniu osôb – napr. pevným viditeľným ohradením zo všetkých strán, resp. zábradlím v dostatočnej vzdialenosti (min. 1,5 m od hrany pádu),
* po skončení prác je potrebné odstránené kryty opätovne upevniť. Kvalita a upevnenie krytov, ochranných zábradlí, resp. iného zaistenia musí byť pravidelne a preukázateľne kontrolovaná.

**Elektrické zariadenia**

Dodávateľ/odberateľ je povinný:

* pri používaní elektrických zariadení počas plnenia svojich úloh, zabezpečiť bezpečnosť ich prevádzkovania a dodržiavať bezpečnostnotechnické požiadavky,
* v prípade prác v blízkosti elektrických zariadení a pri manipulácii s nimi preukázateľne poučiť zamestnancov v zmysle § 20 Vyhlášky Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia a STN 34 3108. Elektrické zariadenia prinesené do priestorov spoločnosti OLO a.s. musia spĺňať požiadavky STN 34 3100, STN 33 1600, STN 33 1500 a ostatné bezpečnostné predpisy. V prípade poškodenia používaných elektrických zariadení (ručné elektrické zariadenia, predlžovacie vedenia stavebné stroje a zariadenia) nesmú byť tieto poškodené elektrické zariadenia ďalej prevádzkované.
* práce na rozvodoch médií rozvod plynu, tepla, elektriny a pod. vykonávať iba po dohode s objednávateľom výkonu.

**Práca vo výškach a nad voľnou hĺbkou**

Pri prácach vo výškach (nad 1,5 m) a nad voľnou hĺbkou, resp. pri prácach na viacerých úrovniach sa musia vykonať účinné opatrenia proti pádu osôb a/alebo materiálu z výšky.

Nebezpečné miesta (jamy, chýbajúce zábradlia a pod.) dodávateľ/odberateľ okamžite zabezpečí (zakrytím, ohradením atď.) a zodpovedá za dodržiavanie bezpečnostných predpisov pre prácu vo výškach.

Zdvižné pracovné plošiny, lešenia a rebríky (v prípade práce nad 5 m)

Zdvižné pracovné plošiny:

* môžu obsluhovať len odborne spôsobilí zamestnanci s príslušným oprávnením,
* pri práci so zdvíhacou plošinou akéhokoľvek druhu, sú všetci zamestnanci povinní používať bezpečnostné postroje s tlmičom pádu energie a ochrannú prilbu, pričom bezpečnostné postroje s tlmičom pádu energie a ochrannú prilbu sú všetci zamestnanci povinní používať aj pri presúvaní plošiny s vlastným pohonom, napr. na miesto nasadenia,
* je možné používať až po vykonaní predpísaných skúšok (všetky záznamy o skúškach a kontrolách je dodávateľ/odberateľ a všetci jeho subdodávatelia povinní predložiť spoločnosti OLO a.s. na vyžiadanie) a len na ten účel, pre ktorý bola skonštruovaná, jej nosnosť a podmienky prevádzky, stanovené výrobcom nesmú byť prekročené.

Lešenia:

* montovať a demontovať podľa vopred stanoveného technologického postupu sú oprávnení len zamestnanci s osvedčením lešenára,
* na lešenia musia byť použité iba predpísané konštrukcie a ochranné zábradlie (dvojtyčové), resp. zaistenie zamestnancov proti pádu z výšky,
* konštrukcie lešenia musia byť každý mesiac odborne prehliadnuté, pričom tento interval sa skracuje na štrnásť (14) dní pri: (i) lešeniach vystavených účinkom mechanického kmitania (v blízkosti komunikácie a pod.), (ii) lešeniach pojazdných a (iii) lešeniach zavesených,
* všetky záznamy o skúškach a kontrolách lešenia je dodávateľ/odberateľ a všetci jeho subdodávatelia povinní predložiť na vyžiadanie,
* lešenia musia byť označené v súlade s platnými predpismi a s uvedením názvu spoločnosti a kontaktu na spoločnosť.

Rebrík:

* sa nesmie používať ako podperný alebo nosný prvok pracovnej podlahy s výnimkou lešenárskeho rebríka, ktorý je konštrukčnou súčasťou lešenia,
* je možné používať len na krátkodobé, fyzicky nenáročné práce pri použití jednoduchého náradia. Pri vystupovaní alebo zostupovaní musí byť zamestnanec otočený tvárou k rebríku a musí mať možnosť pridržať sa ho oboma rukami obvyklým spôsobom,
* sa nesmie používať ako prechodový mostík a nesmie sa nadstavovať,
* na rebríku je možné pracovať len v bezpečnej vzdialenosti od horného konca rebríka, pri jednoduchom rebríku vo vzdialenosti chodidiel najviac 0,8 m; pri dvojitom rebríku (stojanovom) najviac o 0,5 m od konca rebríka,
* pri práci na rebríku musí pracovník, keď je chodidlami vo výške väčšej ako 5 m, používať osobné ochranné zabezpečenie proti pádu,
* prenosný drevený rebrík používaný pri stavebnej práci môže byť dlhý najviac 8 m,
* s ohľadom na podlahu a jej šmykľavosť, pri práci na jednoduchom rebríku musia byť prítomní najmenej dvaja (2) zamestnanci. Jeden (1) zamestnanec musí byť poverený zabezpečením stability rebríka proti pošmyknutiu na podlahe, napr. pridržiavaním nohou, pričom tento zamestnanec nesmie byť poverený inou prácou,
* musí byť označený evidenčným číslom a preukázateľne (písomným záznamom) kontrolovaný minimálne jedenkrát (1x) ročne, pričom tieto záznamy je dodávateľ/odberateľ a všetci jeho subdodávatelia povinní predložiť spoločnosti OLO a.s. na vyžiadanie.

**Sankcie**

V prípade nedodržiavania zákonných a interných predpisov BOZP zo strany dodávateľov/odberateľov, je spoločnosť OLO a.s. oprávnená na základe zdokumentovaných porušení povinností, uplatniť voči dodávateľovi/odberateľovi a všetkým jeho subdodávateľom sankcie vo forme:

* vykázania osoby, prípadne vedúceho prác z areálu OLO a.s. s následným dlhodobým zákazom vstupu,
* pokuty.

**Sankčný katalóg**

|  |  |  |  |
| --- | --- | --- | --- |
|  | Priestupok | Sankcie | |
| Vykázanie | Pokuta  (EUR) |
| 1. | Výkon práce bez preukázateľnej odbornej, zdravotnej spôsobilosti a technickej spôsobilosti | A | 500,- |
| 2. | Ohrozenie vlastnej osoby na živote a zdraví, vrátane nepoužitia osobného zabezpečenia proti pádu | A | 500,- |
| 3. | Ohrozenie tretích osôb na živote a zdraví | A | 500,- |
| 4. | Používanie zakázaných chemických látok a zmesí (mutagénne, karcinogénne, toxické) | A | 500,- |
| 5. | Porušovanie dopravných predpisov | B | do 150,- |
| 6. | Technické nedostatky / nevykonávaná údržba | B | do 150,- |
| 7. | Nepoužívanie osobných ochranných pracovných prostriedkov (OOPP) | B | do 150,- |
| 8. | Porušenie zákazu fajčenia | B | do 150,- |
| 9. | Nedodržiavanie bezpečných pracovných postupov, predpisov a pravidiel | B | do 300,- |
| 10. | Za zavinenie pracovného úrazu | A | do 3 300,- |
| 11 | Pozitívny výsledok na alkohol, omamné alebo psychotropné látky | A | do 300,- |
| 12 | Znečistenie vykonávaním osobnej, telesnej a hygienickej potreby | B | do 150,- |

Za účelom preukázania vyššie uvedených porušení je spoločnosť OLO a.s. oprávnená uskutočniť kontroly vrátane kontroly (testu) na požitie alkoholu, omamných alebo psychotropných látok a dodávateľ/odberateľ (aj jeho zamestnanci a subdodávatelia) je povinný tento výkon kontroly strpieť. Spoločnosť OLO a.s. je oprávnená z týchto kontrol vyhotovovať záznamy vrátane obrazových záznamov.

**Legenda:**

1. okamžité vykázanie osoby/osôb (v prípade opakujúcich sa priestupkov počas dohodnutej doby výkonu/zákazky alebo viacerých opakujúcich sa zákaziek počas šiestich (6) mesiacov, aj vedúceho prác skupiny z areálu OLO a.s. s následným dlhodobým zákazom vstupu (najmenej na šesť (6) mesiacov).
2. vykázanie osoby/osôb a vedúceho prác skupiny z areálu OLO a.s. (v prípade opakujúcich sa priestupkov počas dohodnutej doby výkonu zákazky alebo viacerých opakujúcich sa zákaziek počas šiestich (6) mesiacov), s následným dlhodobým zákazom vstupu (najmenej na šesť (6) mesiacov).

Upozornenie:

Nespôsobilá technika/vybavenie bude z areálu OLO a.s. vyvezená/é.

V prípade ohrozenia života alebo zdravia budú práce do odstránenia priestupkov pozastavené.

**Vstup/výstup zamestnancov dodávateľa/odberateľa**

Dodávateľ/odberateľ je povinný:

* písomne potvrdiť, že o ustanoveniach týchto pravidiel informoval zamestnancov, ktorí budú vykonávať práce v priestoroch a areáloch spoločnosti OLO a.s.,
* zaškoliť zamestnancov a predložiť ich podpísané potvrdenie o absolvovaní zaškolenia.

**Záväzné pravidlá**

Dodávateľ/odberateľ je povinný:

dodržiavať zákaz fajčenia s výnimkou vyhradených miest na fajčenie, označených príslušným piktogramom.